Publication: Magyar Közlöny
Issue: MK-2001-66 (Year: 2001, Number: 66)
Era: 1990-2004
Section: Melléklet a 88/2001. (VI. 15.) Korm. rendelethez
Paragraph Index: 74

150. Üzleti idegenforgalom Vállalkozások, szervezetek hivatalos utazással (pl. eladási kampány, piackutatás, kereskedelmi tárgyalások, termelés beindítás, kongresszusok, külföldi továbbképzések, kiküldetés, napidíj, szállás- és dologi költség, részvételi díj) összefüggő kiadásai. Nem része a kiadásoknak a kiutazásokhoz igénybe vett menetjegyek miatti kiadás (060. Személyszállítás). Itt kerülnek elszámolásra a munkavállalás céljából az adott gazdaságban egy évnél rövidebb ideig tartózkodó külföldi munkavállalók (szezonális munkások, határmenti munkavállalók) személyes, árura és szolgáltatásokra történő kiadásai is. E jogcímen jelennek meg az idegenforgalmi szolgáltatások értékesítésére jogosult szervezetek (utazási irodák, szállodavállalatok, idegenforgalmi hivatalok, egyéb tevékenységként idegenforgalommal foglalkozók) üzleti, szakmai célú idegenforgalmi szolgáltatásból származó, a közvetítői jutalék levonásával számított bevételei vagy kiadásai is. 2001/66. szám

Source: https://magyarkozlony.hu/hivatalos-lapok/fe6b0a51f2a0007b0026fa1f19d8503bfc63bbc6/dokumentumok/911a3e5f57527769ed04dc338e59f5ba1def48f1/letoltes